प्रधानमन्त्री प्रचण्डलाई चिनियाँ समकक्षीको बधाइ पत्र
प्रधानमन्त्री पुष्पकमल दाहाल ‘प्रचण्ड’लाई चिनियाँ प्रधानमन्त्री ली खछ्याङले बधाइ दिनुभएको छ ।
काठमाडौं, पुस १५ गते । प्रधानमन्त्री पुष्पकमल दाहाल ‘प्रचण्ड’लाई चिनियाँ प्रधानमन्त्री ली खछ्याङले बधाइ दिनुभएको छ । चिनियाँ प्रधानमन्त्री लीले शुक्रबार नेपालस्थित चिनियाँ दूतावासमार्फत् प्रधानमन्त्री प्रचण्डलाई बधाइ पत्र पठाउनुभएको हो । प्रधानमन्त्री प्रचण्डसँग नेपालका लागि चिनियाँ कार्यबाहक राजदूत वाङ जिनले शिष्टाचार भेट गर्नुभएको छ । भेटका क्रममा प्रधानमन्त्री प्रचण्डसमक्ष राजदूत जिनले चिनियाँ प्रधानमन्त्री खछ्याङले पठाउनुभएको बधाइ पत्र हस्तान्तरण गर्नुभएको हो । यसअघि भारतीय राजदूत नवीन श्रीवास्तवले प्रधानमन्त्री प्रचण्डसँग भेटवार्ता गर्नुभएको थियो । भेटका क्रममा प्रधानमन्त्री प्रचण्डसमक्ष राजदूत श्रीवास्तवले भारतीय प्रधानमन्त्री नरेन्द्र मोदीले पठाउनुभएको बधाइ पत्र हस्तान्तरण गर्नुभएको थियो । 